1. ΕΓΚΥΚΛΙΟΣ Ι.Κ.Α. Αριθ.99/10391 της 19 Απρ.1952 Τρόπος υπολογισμού του επιδόματος ασθενείας και ανεργίας εν περιπτώσει στρατεύσεως ή θέσεως εις διαθεσιμότητα του μισθωτού. Δια του καθιερουμένου εν άρθρ.37 περίπτ. α΄ του Α.Ν.1846/51 τρόπου υπολογισμού του επιδόματος ασθενείας και ανεργίας εσκοπήθη, όπως το ποσόν τούτου είναι ανάλογον με τον μισθόν του δικαιούχου όν ούτος απεκέρδαινεν εκ της πραγματικής παροχής εξηρτημένης εργαίας κατάς τας τελευταίας 30 ημέρας του ημερολογιακού έτους του προηγουμένου της αναγγελίας της ασφαλιστικής περιπτώσεώς του. Και ουδεμία βεβαίως αμφιβολία γεννάται ως προς τον υπολογισμόν του επιδόματος εις  τας περιπτώσεις, καθ’ ας ο ησφαλισμένος, κατά τας 30 τελευταίας ημέρας του προηγουμένου της αναγγελίας ημερολογιακού έτους, τα θεωρουμένας κατά τα ισχύοντα ως ημέρας εργασίας, απησχολήθη πράγματι και έλαβεν ως εκ τούτου αμοιβήν παρά του εργοδότου του. Εν ή περιπτώσει όμως κατά τας ως άνω τελευταίας 30 ημέρας του προηγουμένου της αναγγελίας ημερολογιακού έτους ο εργοδότης λόγω της μη πραγματικής απασχολήσεως του ησφαλισμένου αλλά της πλασματικής τοιαύτης κατέβαλεν εις τούτον μειωμένας αποδοχάς, ως συμβαίνει εν περιπτώσει στρατεύσεως ή αδείας του μισθωτού ή θέσεως τούτου εις διαθεσιμότητα κατά τας διατάξεις του άρθρ.9 παρ.2 του Ν.118/45, δέον να γίνη δεκτόν εκ λόγων δικαιοσύνης, όπως εν προκειμένω δια τον υπολογισμόν του ποσού του επιδόματος λαμβάνεται το τεκμαρτόν ημερομίσθιον όπερ αντιστοιχεί εις τας 30 τελευταίας ημέρας πραγματικής εργασίας του δικαιούχου κατά τον προ της στρατεύσεως, αδείας ή θέσεώς του εις διαθεσιμότητα χρόνον. Σημειούμεν προς τούτοις, ότι εάν ο ησφαλισμένος συνεπεία της στρατεύσεώς του δεν παρέσχε πραγματικήν εργασίαν κατά το προηγούμενον της αναγγελίας της ασφαλιστικής περιπτώσεως ημερολογικόν έτος, θέλει λαμβάνεται κατ’ εξαίρεσιν, ως βάσις δια τον υπολογισμόν του επιδόματός του το τεκμαρτόν ημερομίσθιον της ασφαλιστικής κλάσεως, εις ην θα κατετάσσετο ούτος (κατά τα εν γένει ισχύοντα εν τη εργατική νομοθεσία) κατά τας τελευταίας ημέρας του έτους τούτου, εάν είχε παράσχει κατ’ αυτά πραγματικήν εργασίαν. 